ᱩᱱᱩᱭᱦᱟ.ᱨ ᱢᱟᱦᱟᱸ

ᱥᱮᱥᱟᱭ 
ᱥᱮᱨᱢᱟ ᱥᱟᱭ ᱜᱮ ᱥᱮᱥᱟᱭ ᱫᱚ ᱾ ᱮᱞ ᱞᱮᱠᱟᱛᱮ ᱞᱮᱠᱷᱟ ᱠᱚ ᱚᱞ ᱫᱚᱦᱚᱭ ᱞᱟᱹᱜᱤᱫ ᱜᱮ ᱥᱮᱥᱟᱭ ᱫᱚᱵᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱥᱟᱦᱴᱟ ᱨᱮ ᱫᱚ ᱠᱟᱹᱢᱤ ᱠᱚ ᱟᱨ ᱥᱮᱥᱟᱭ ᱠᱚ ᱚᱞ ᱫᱚᱦᱚᱭᱮᱱᱟ ᱾

 ᱑᱙᱐᱓ 

ᱢᱟᱨᱟᱝ ᱜᱚᱝᱠᱮ ᱡᱚᱭᱯᱟᱞ ᱥᱤᱝ ᱢᱩᱸᱰᱟ 
ᱡᱟᱱᱟᱢ ᱢᱛ ᱓ ᱾ ᱑ ᱾ ᱑᱙᱐᱓ 
ᱜᱩᱨ ᱢᱛ ᱒᱐ ᱾ ᱓ ᱾ ᱑᱙᱗᱐ 

 ᱑᱙᱐᱕ 

ᱢᱛ.᱕ ᱾ ᱕ ᱾ ᱑᱙᱐᱕ ᱥᱮᱥᱟᱭ ᱵᱟᱹᱭᱥᱟᱹᱛ ᱠᱩᱱᱟᱹᱢᱤ ᱥᱟᱹᱨᱫᱤ ᱢᱟᱦᱟ ᱦᱤᱞᱚᱜ ᱯᱟᱹᱨᱥᱤ ᱥᱤᱧ ᱪᱟᱸᱫᱚ ᱚᱞ ᱜᱩᱨᱩ ᱜᱚᱝᱠᱮ ᱯᱚᱸᱰᱮᱛ ᱨᱟᱜᱷᱩᱱᱟᱛᱷ ᱢᱩᱨᱢᱩ ᱛᱟᱹᱠᱤᱱᱟᱜ ᱡᱟᱱᱟᱢ ᱢᱟᱦᱟ ᱾

 ᱑᱙᱖᱔ 

ᱢᱛ. ᱑ ᱾ ᱖ ᱾ ᱑᱙᱖᱔ ᱥᱮᱥᱟᱭ ᱨᱮ ᱳᱰᱤᱥᱟ ᱟᱥᱮᱠᱟ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱟᱭᱨᱚᱝᱯᱩᱨ ᱵᱟᱡᱟᱨ ᱨᱮ ᱡᱷᱤᱡ ᱥᱟᱹᱜᱩᱱ ᱞᱮᱱᱟ ᱾

 ᱑᱙᱗᱗  

ᱵᱮᱸᱛᱠᱩᱸᱫᱽᱨᱤ ᱰᱟ.ᱦᱤ ᱨᱮ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲ ᱢᱟᱦᱟ ᱥᱮᱱᱮᱞᱮᱫ ᱦᱩᱭ ᱞᱮᱱᱟ ᱾ ᱚᱱᱟ ᱥᱮᱱᱮ ᱞᱮᱫ ᱨᱮ ᱥᱟᱱᱛᱟᱲ ᱠᱚ ᱞᱟ.ᱜᱤᱫ ᱟ.ᱰᱤ ᱢᱟᱨᱟᱝ ᱢᱟᱨᱟᱝ ᱟ.ᱨᱤ ᱛᱚᱞ ᱞᱮᱱᱟ ᱾ ᱑- ᱥᱟᱱᱛᱟᱲ ᱯᱟ.ᱨᱥᱤ ᱞᱟ.ᱜᱤᱫ ᱚᱞ ᱪᱤᱠᱤ ᱦᱟᱛᱟᱣ ᱞᱮᱱᱟ
᱒- ᱥᱟᱱᱛᱟᱲ ᱠᱚ ᱞᱟ.ᱜᱤᱫ ᱯᱟᱨᱟᱵ ᱟᱨ ᱵᱚᱝᱜᱟ ᱵᱳᱨᱳ ᱱᱮᱰᱟ ᱜᱚᱴᱟ ᱞᱮᱱᱟ ᱾

 ᱑᱙᱙᱐  

ᱦᱚᱭᱫᱟᱜ ᱦᱩᱰᱩᱨ ᱛᱮ ᱚᱛ ᱫᱩᱞᱠᱟᱣ ᱞᱮᱱᱟ ᱾ ᱚᱱᱟ ᱚᱛ ᱫᱩᱞᱠᱟᱣ ᱛᱮ ᱵᱷᱟᱨᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱠᱷᱩᱱᱴᱟ ᱢᱩᱞᱩᱠ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜ ᱥᱤᱢᱟ.ᱞᱯᱟᱲ ᱚᱨᱚᱱ ᱵᱚᱨᱚᱱ ᱨᱮᱱᱟᱜ ᱥᱟᱵᱽᱲᱟ ᱵᱩᱨᱩ ᱵᱟᱨ ᱠᱮᱪᱟᱜ ᱞᱮᱱᱟ ᱾

 ᱑᱙᱙᱒ ᱯᱩᱭᱞᱩ ᱢᱟᱪᱮᱛ ᱟᱹᱪᱩ  

ᱪᱟᱞᱟᱣ ᱮᱱ ᱑᱙᱙᱒ ᱥᱮᱥᱟᱭ ᱨᱮ ᱥᱤᱧᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱯᱮᱭᱟ ᱦᱚᱱᱚᱛ ᱨᱮ ᱢᱮᱱᱫᱚ ᱢᱚᱭᱩᱨᱵᱷᱚᱸᱡᱽ,ᱠᱮᱸᱫᱩᱡᱷᱚᱨ ᱟᱨ ᱥᱩᱱᱫᱚᱨ ᱜᱚᱰ ᱦᱚᱱᱚᱛ ᱨᱮ ᱓᱐ ᱜᱚᱴᱟᱝ ᱢᱟᱪᱮᱛ ᱥᱚᱠᱟᱨᱤ ᱞᱮᱠᱟ ᱛᱮᱠᱚ ᱟ.ᱪᱩ ᱞᱮᱱᱟ ᱾ ᱢᱚᱭᱩᱨᱵᱷᱚᱸᱡᱽ ᱨᱮ ᱒᱐ ᱦᱚᱲ ᱠᱮᱸᱫᱩᱡᱷᱚᱨ ᱨᱮ ᱕ ᱦᱚᱲ ᱥᱩᱱᱫᱚᱨᱜᱚᱰ ᱨᱮ ᱕ ᱦᱚᱲ ᱾ ᱚᱱᱠᱟᱛᱮ ᱡᱚᱛᱚ ᱨᱮ ᱓᱐ ᱦᱚᱲ ᱢᱟᱪᱮᱛ ᱠᱚ ᱟ.ᱪᱩ ᱞᱮᱱᱟ ᱾ ᱱᱩᱠᱩ ᱫᱚ ᱯᱟᱞᱮ ᱡᱮᱜᱮᱛ ᱨᱮ ᱯᱩᱭᱞᱩ ᱥᱚᱨᱠᱟᱨᱤ ᱚᱞᱪᱤᱠᱤ ᱛᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱞᱟ.ᱜᱤᱫ ᱢᱟᱪᱮᱛ ᱠᱟᱱᱟ ᱠᱚ ᱾ ᱟᱠᱚᱣᱟᱜ ᱠᱩᱲᱟᱭ ᱫᱚ ᱔᱐᱐ ᱴᱟᱠᱟ ᱥᱩᱢᱩᱝ ᱛᱟᱦᱮᱸ ᱠᱟᱱᱟ ᱾ ᱑᱙᱙᱔ ᱨᱮ ᱵᱟᱝ ᱯᱟᱠᱛᱟ ᱨᱤᱦᱤᱴ ᱢᱟᱪᱮᱫ ᱞᱮᱠᱟᱭ ᱞᱮᱠᱷᱟ ᱥᱟᱞᱟᱜ ᱠᱟᱫ ᱠᱚᱣᱟ ᱾

 ᱯᱩᱭᱞᱩ ᱢᱟᱪᱮᱫ ᱠᱚ 

ᱢᱛ.᱒᱒ ᱾ ᱐᱔ ᱾ ᱑᱙᱙᱒ ᱨᱮ ᱢᱱ ᱥᱩᱱᱫᱚᱨ ᱢᱚᱦᱚᱱ ᱥᱚᱨᱮᱱ ᱟᱛᱩ-ᱩᱢᱤᱨᱫᱟ,ᱯᱚᱥᱴ ᱳᱯᱷᱤᱥ-ᱯᱩᱨᱤᱠᱷᱩᱴᱟᱹ,ᱛᱷᱟᱱᱟ-ᱵᱮᱸᱞᱩᱴᱤ,ᱦᱚᱱᱚᱛ-ᱢᱚᱭᱩᱨᱵᱷᱚᱸᱡ,ᱯᱚᱱᱚᱛ-ᱳᱰᱤᱥᱟ ᱥᱟᱱᱛᱟᱲᱤ ᱢᱟᱪᱮᱛ ᱞᱮᱠᱟᱛᱮᱭ ᱟ.ᱪᱩ ᱞᱮᱱᱟ ᱥᱚᱸᱥᱟ ᱯᱩᱭᱞᱩ ᱵᱤᱨᱫᱟ.ᱜᱟᱲ ᱵᱞᱳᱠ-ᱨᱟᱥᱜᱳᱵᱤᱱᱫᱚᱯᱩᱨ ᱦᱚᱱᱚᱛ ᱢᱚᱢᱩᱨᱵᱷᱚᱸᱡᱽ ᱾ 
ᱢᱛ. ᱒᱔ ᱾ ᱐᱔ ᱾ ᱑᱙᱙᱒ ᱢᱱ ᱵᱟᱜᱟᱭ ᱦᱟᱸᱥᱫᱟᱜ ᱵᱷᱩᱲᱟ ᱜᱟ.ᱰᱤᱭᱟ. ᱯᱨᱳᱡᱮᱠᱴ ᱭᱩ.ᱯᱤ. ᱥᱠᱩᱠ ᱵᱟᱝᱜᱽᱨᱤᱯᱩᱥᱤ ᱾
ᱢᱛ. ᱒᱕ ᱾ ᱐᱖ ᱾ ᱑᱙᱙᱒ ᱢᱱ ᱵᱟ.ᱞᱟ.ᱭ ᱴᱩᱰᱩ ᱵᱤᱢᱟ.ᱛᱟᱲᱟ ᱥᱚᱨᱚᱠᱟᱨᱤ ᱭᱩ ᱯᱤ ᱥᱠᱩᱞ, ᱵᱤᱡᱟᱛᱟᱲᱟ ᱾ ᱢᱱ ᱢᱩᱪᱤᱨᱟᱢ ᱥᱚᱨᱮᱱ ᱰᱤᱸᱜᱤᱨᱟ. ᱯᱩᱭᱞᱩ ᱵᱤᱨᱫᱟ.ᱜᱟᱲ, ᱢᱱ ᱫᱩᱵᱽᱨᱟᱡᱽ ᱦᱮᱢᱵᱽᱨᱚᱢ ᱩᱞᱢᱩᱰᱩ ᱯᱩᱭᱞᱩ ᱵᱤᱨᱫᱟ.ᱜᱟᱲ, ᱢᱱ ᱨᱟᱢᱫᱟᱥ ᱥᱚᱨᱮᱱ ᱤᱴᱟ.ᱯᱩᱠᱷᱩᱨ ᱯᱩᱭᱞᱩ ᱵᱤᱨᱫᱟ.ᱜᱟᱲ,ᱢᱱ ᱵᱟᱰᱷᱟ ᱢᱩᱨᱢᱩ,ᱢᱱ ᱵᱷᱩᱠᱛᱩ ᱪᱚᱨᱚᱬ ᱦᱮᱢᱵᱽᱨᱚᱢ,ᱢᱱ ᱵᱤᱥᱣᱚᱱᱟᱛᱷ ᱵᱤᱱᱫᱷᱟᱬᱤ, ᱢᱱ ᱠᱷᱮᱞᱟᱨᱟᱢ ᱦᱮᱢᱵᱽᱨᱚᱢ,ᱢᱱ ᱥᱩᱱᱟᱨᱟᱢ ᱦᱟᱸᱥᱫᱟᱜ....ᱵᱟᱝ ᱛᱩᱢᱟᱞ ᱟᱠᱟᱱᱟ ᱾

 ᱢᱛ.᱒᱒ ᱾ ᱑᱒ ᱾ ᱒᱐᱐᱓ ᱥᱟᱱᱛᱟᱲᱤ ᱯᱟᱹᱨᱥᱤ ᱢᱟᱦᱟ  

ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱯᱤᱞᱪᱩ ᱦᱟᱲᱟᱢ ᱯᱤᱞᱪᱩ ᱵᱩᱰᱷᱤ ᱛᱟᱹᱠᱤᱱ ᱴᱷᱮᱱ ᱠᱷᱚᱱ ᱜᱮ ᱨᱚᱲ ᱦᱮᱡ ᱟᱠᱟᱱᱟ ᱾ ᱥᱤᱧᱚᱛ ᱫᱤᱥᱚᱢ ᱨᱮᱫᱚ ᱥᱟᱱᱟᱢ ᱡᱟᱹᱛᱤ ᱞᱟᱹᱜᱤᱫ ᱢᱛ.᱒᱒ ᱾ ᱑᱒ ᱾ ᱒᱐᱐᱓ ᱨᱮ ᱥᱤᱧᱚᱛ ᱟᱹᱱᱟᱹᱨᱤ ᱨᱮ ᱥᱮᱞᱮᱫ ᱞᱮᱱᱟ ᱾

 ᱯᱩᱭᱞᱩ ᱥᱟᱱᱛᱟᱲᱤ ᱯᱚᱛᱚᱵ  

" ᱯᱟ.ᱨᱥᱤ ᱟᱲᱟᱝ" ᱯᱩᱭᱞᱩ ᱥᱚᱨᱠᱟᱨᱤ ᱪᱷᱟᱯᱟ ᱥᱟᱱᱛᱟᱲᱤ ᱯᱚᱛᱚᱵ ᱨᱮᱱᱟᱜ ᱧᱩᱛᱩᱢ ᱫᱚ "ᱯᱟᱨᱥᱤ ᱟᱲᱟᱝ"ᱠᱟᱱᱟ ᱾ ᱚᱱᱟ ᱫᱚ ᱳᱰᱤᱥᱟ ᱥᱚᱨᱠᱟᱨ ᱯᱩᱭᱞᱩ ᱥᱮᱪᱮᱫᱚᱜ ᱯᱚᱛᱚᱵ ᱢᱮᱱᱛᱮᱭ ᱪᱷᱟᱯᱟ ᱞᱮᱫ-ᱟ ᱾ ᱚᱱᱟ ᱯᱚᱛᱚᱵ ᱜᱮ ᱯᱩᱭᱞᱩ ᱛᱮ ᱟ.ᱪᱩ ᱞᱮᱱ ᱑᱙᱙᱒ ᱥᱮᱥᱟᱭ ᱨᱤᱱ ᱢᱟᱪᱮᱫ ᱠᱚ ᱫᱚ ᱵᱤᱨᱫᱟ.ᱜᱟᱲ ᱯᱩᱭᱞᱩ ᱯᱟᱲᱦᱟᱣ ᱠᱚ ᱮᱛᱚᱦᱚᱵ ᱞᱮᱫ-ᱟ ᱾

 ᱒᱐᱐᱗ ᱫᱚᱥᱟᱨ ᱢᱟᱪᱮᱛ ᱟ.ᱪᱩ  

ᱫᱚᱥᱟᱨ ᱢᱟᱪᱮᱫ ᱟ.ᱪᱩ ᱫᱚ ᱒᱐᱐᱗ ᱥᱮᱥᱟᱭ ᱨᱮ ᱦᱩᱭ ᱞᱮᱱᱟ ᱾ ᱩᱱᱡᱚᱦᱚᱜ ᱫᱚ ᱑᱐᱐ ᱦᱚᱲ ᱢᱟᱪᱮᱫ ᱠᱚ ᱟ.ᱪᱩ ᱞᱮᱱᱟ ᱾ ᱥᱚᱨᱠᱟᱨ ᱞᱮᱠᱟᱛᱮ ᱱᱩᱠᱩᱣᱟᱜ ᱧᱩᱛᱩᱢ ᱫᱚ ᱠᱳᱢᱩᱱᱤᱴᱤ ᱢᱳᱵᱤᱞᱟᱭᱤᱡᱟᱨ ᱾ ᱠᱩᱲᱟ.ᱭ ᱞᱮᱠᱟ ᱛᱮᱫᱚ ᱑᱐᱐᱐ ᱴᱟᱠᱟ ᱠᱟᱛᱮ ᱪᱟᱸᱫᱚ ᱪᱤᱷᱤ ᱠᱚ ᱧᱟᱢᱮᱫ ᱛᱟᱦᱮᱸᱫ ᱾

 ᱫᱚᱥᱟᱨ ᱥᱟᱱᱛᱟᱲᱤ ᱯᱚᱛᱚᱵ 

ᱫᱚᱥᱟᱨ ᱥᱟᱱᱛᱟᱲᱤ ᱯᱚᱛᱚᱵ ᱥᱟᱲᱟᱣ ᱫᱚ ᱒᱐᱐᱗ ᱥᱮᱥᱟᱭ ᱨᱮ ᱮᱛᱚᱵ ᱞᱮᱱᱟ ᱾ ᱯᱩᱭᱞᱩ ᱪᱟᱱᱟᱪ ᱞᱟ.ᱜᱤᱫ ᱫᱚ ᱥᱮᱨᱮᱧ ᱟᱵᱚ ᱮᱱᱮᱡ ᱟᱵᱚ ᱒ ᱦᱟ.ᱴᱤᱧ ᱟᱨ ᱒ ᱪᱟᱱᱟᱪ ᱞᱟ.ᱜᱤᱫ ᱫᱚ ᱢᱤᱨᱩ ᱟᱲᱟᱝ ᱟᱨ ᱮᱞᱠᱷᱟ ᱨᱚᱢᱚᱡ ᱓ ᱪᱟᱱᱟᱪ ᱞᱟ.ᱜᱤᱫ ᱫᱚ ᱯᱟ.ᱨᱥᱤ ᱜᱮ ᱛᱟᱵᱚᱱ ᱥᱟᱶᱦᱮᱫ ᱔ ᱪᱟᱱᱟᱪ ᱞᱟ.ᱜᱤᱫ ᱫᱚ ᱥᱟᱜᱮᱱ ᱥᱟᱶᱦᱮᱫ ᱕ ᱪᱟᱱᱟᱪ ᱞᱟ.ᱜᱤᱫ ᱫᱚ ᱯᱟ.ᱨᱥᱤ ᱵᱟᱦᱟ ᱯᱚᱛᱚᱵ ᱥᱟᱯᱲᱟᱣ ᱟᱠᱟᱱᱟ ᱾ 

 ᱒᱐᱑᱔ ᱛᱮᱥᱟᱨ ᱢᱟᱪᱮᱛ ᱟ.ᱪᱩ  

ᱛᱮᱥᱟᱨ ᱥᱟᱱᱛᱟᱲᱤ ᱢᱟᱪᱮᱫ ᱫᱚ ᱒᱐᱑᱔ ᱥᱮᱥᱟᱭ ᱨᱮᱠᱚ ᱟ.ᱪᱩ ᱞᱮᱱᱟ ᱾ ᱩᱱ ᱡᱚᱦᱚᱜ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱟᱨ ᱠᱮᱸᱫᱩᱡᱷᱚᱨ ᱦᱚᱱᱚᱛ ᱨᱮ ᱕᱐᱔ ᱟᱨ ᱔᱔ ᱦᱚᱲ ᱢᱟᱪᱮᱫ ᱡᱚᱛᱚᱨᱮ ᱕᱔᱘ ᱠᱚ ᱟ.ᱪᱩ ᱞᱮᱱᱟ ᱾ ᱱᱩᱠᱩ ᱫᱚ ᱥᱟᱸᱜᱮ ᱯᱟ.ᱨᱥᱤ ᱥᱮᱪᱮᱫ ᱢᱟᱪᱮᱫ ᱠᱚ ᱢᱮᱛᱟ ᱠᱚ ᱠᱟᱱ ᱛᱟᱦᱮᱫ ᱾ ᱮᱛᱚᱦᱚᱵ ᱠᱩᱲᱟᱭ ᱫᱚ ᱔᱐᱐᱐ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱾ ᱛᱩᱨᱩᱭ ᱥᱮᱨᱢᱟ ᱛᱟᱭᱚᱢ ᱱᱩᱠᱩᱫᱚᱠᱚ ᱨᱤᱦᱤᱴ ᱢᱟᱪᱮᱫ ᱠᱚᱣ ᱾
 ᱢᱛ. ᱒᱑ ᱾ ᱒ ᱾ ᱡᱮᱜᱮᱛ ᱡᱟᱱᱟᱢ ᱟᱲᱟᱝ ᱢᱟᱦᱟ  
ᱢᱟᱦᱤᱛ ᱒᱑ ᱾ ᱒ ᱾ ᱒᱐᱑᱘ ᱥᱮᱥᱟᱭ ᱠᱷᱚᱱ ᱯᱩᱭᱞᱩ ᱡᱮᱛᱮᱛ ᱡᱟᱱᱟᱢ ᱟᱲᱟᱝ ᱢᱟᱦᱟ ᱢᱟᱱᱟᱣ ᱞᱮᱱᱟ ᱾ 

 ᱓᱐ ᱾ ᱐᱗ ᱾ ᱒᱐᱑᱙,ᱥᱟᱱᱛᱟᱲᱤ ᱟᱨ ᱱᱮᱯᱟᱲᱤ ᱨᱮ ᱯᱷᱮᱞᱳᱥᱤᱯ  

ᱵᱷᱟᱨᱚᱛ ᱵᱟᱝ ᱥᱤᱧᱚᱛ ᱥᱚᱨᱠᱟᱨ ᱥᱚᱸᱥᱠᱨᱩᱛᱤ ᱢᱚᱱᱛᱨᱟᱲᱚᱭᱚ ᱵᱤᱵᱷᱟᱜᱽ ᱨᱤᱱᱤᱡ ᱥᱚᱸᱥᱠᱨᱩᱛᱤ ᱨᱟᱥᱴᱨᱚ ᱢᱚᱱᱛᱨᱤ ᱢᱟ.ᱱ ᱯᱨᱚᱦᱚᱞᱟᱫᱽ ᱥᱤᱝ ᱯᱚᱴᱮᱞ ᱢᱛ.᱓᱐.᱗.᱒᱐᱑᱙ ᱦᱤᱞᱚᱜ ᱠᱤᱱ ᱪᱷᱟ.ᱴᱭᱟ.ᱨ ᱠᱮᱫ-ᱟ, ᱱᱮᱛᱟᱨ ᱫᱚ ᱥᱤᱧᱚᱛ ᱨᱮᱱᱟᱜ ᱟ.ᱱᱟ.ᱨᱤᱨᱮ ᱥᱮᱞᱮᱫ ᱟᱠᱟᱱ ᱵᱟᱨᱭᱟ ᱯᱟ.ᱨᱥᱤ, ᱚᱱᱟᱠᱤᱱᱫᱚ ᱥᱟᱱᱛᱟᱲᱤ ᱟᱨ ᱱᱮᱯᱟᱲᱤ ᱯᱟ.ᱨᱯᱤ ᱟᱨ ᱞᱟᱠᱪᱟᱨ ᱠᱚ ᱠᱷᱚᱸᱫᱽᱨᱚᱱᱮᱫ ᱦᱚᱲ ᱠᱚ ᱯᱷᱮᱞᱳᱥᱤᱯ ᱢᱮᱱᱮᱛ ᱥᱟᱨᱦᱟᱣ ᱥᱤᱨᱯᱷᱟ.ᱠᱚ ᱧᱟᱢᱟ ᱢᱮᱱᱛᱮ ᱠᱤᱱ ᱪᱷᱟ.ᱴᱭᱟ.ᱨ ᱠᱮᱫ-ᱟ ᱾ ᱱᱚᱶᱟ ᱫᱚ ᱥᱟᱶᱦᱮᱫᱤᱭᱟ ᱟᱨ ᱨᱩᱥᱤᱠᱟ ᱠᱚ ᱞᱟ.ᱜᱤᱫ ᱥᱟ.ᱜᱩᱱ ᱵᱮᱣᱨᱟ ᱠᱟᱱᱟ ᱾

 ᱢᱛ.᱐᱙ ᱾ ᱐᱘ ᱾ ᱡᱮᱜᱮᱛ ᱟ.ᱫᱤᱵᱟ.ᱥᱤ ᱢᱟᱦᱟ  

ᱢᱟ.ᱦᱤᱛ ᱐᱙ ᱾ ᱐᱘ ᱾ ᱒᱐᱑᱙ ᱦᱤᱞᱚᱝ ᱫᱚ ᱡᱮᱜᱮᱛ ᱟ.ᱫᱤᱵᱟᱤ ᱢᱟᱦᱟ ᱢᱮᱱᱛᱮ ᱡᱮᱜᱮᱛ ᱨᱤᱱ ᱦᱚᱲ ᱠᱚ ᱢᱟᱱᱟᱣ ᱠᱮᱫ-ᱟ ᱟ.ᱰᱤ ᱨᱟ.ᱥ ᱥᱟᱞᱟᱜ ᱠᱚ ᱢᱟᱱᱟᱣ ᱠᱮᱫ-ᱟ ᱾

 ᱩᱥᱟᱹᱫ ᱫᱩᱲᱩᱵ  

 ᱯᱩᱭᱞᱩ ᱫᱷᱟᱣ  >  ᱢᱟᱹᱦᱤᱛ ᱑᱖/᱑᱗ ᱾ ᱑᱑ ᱾ ᱒᱐᱑᱘ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱩᱵᱚᱱᱮᱥᱚᱨ ᱯᱚᱱᱚᱛ ᱫᱚᱨᱵᱟᱨ ᱥᱟᱢᱟᱝ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤᱭᱟᱱ ᱠᱚᱣᱟᱜ ᱩᱥᱟᱹᱫ ᱠᱚ ᱫᱩᱲᱩᱵ ᱦᱩᱭ ᱞᱮᱱᱟ ᱾ ᱩᱥᱟᱹᱫ ᱫᱩᱲᱩᱵ ᱨᱮ ᱠᱷᱚᱡ ᱫᱚ ᱛᱟᱦᱮᱸ ᱠᱟᱱᱟ,ᱥᱟᱱᱛᱟᱲᱤ ᱯᱟᱹᱨᱥᱤ ᱞᱮᱠᱷᱟ ᱥᱤᱫ ᱢᱟᱹᱱᱮ ᱧᱟᱢ ᱢᱟ ᱟᱨ ᱒᱐᱐᱗ ᱥᱮᱥᱟᱭ ᱨᱮ ᱟᱹᱪᱩ ᱟᱠᱟᱱ ᱥᱟᱱᱛᱟᱲᱤ ᱢᱟᱪᱮᱫ ᱠᱚ ᱨᱤᱦᱤᱴᱚᱜ ᱢᱟ ᱾ 

 ᱟᱹᱜᱭᱩᱨ ᱠᱤᱱ   >  ᱳᱰᱤᱥᱟ ᱡᱟᱠᱟᱛ ᱥᱟᱱᱛᱟᱲᱤ ᱜᱟᱨᱡᱚᱱ ᱠᱟᱹᱢᱤᱭᱟ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱫ ᱥᱩᱱᱟᱹᱨᱟᱢ ᱥᱚᱨᱮᱱ ᱵᱟᱶᱥᱚᱠᱩᱸᱴᱤᱭᱟᱹᱢᱚᱭᱩᱨᱵᱷᱚᱸᱡᱽ,ᱟᱹᱫᱤᱵᱟᱹᱥᱤ ᱪᱮᱫᱮᱛ ᱥᱮᱢᱞᱮᱫ ᱟᱹᱭᱩᱨᱤᱭᱟᱹ ᱵᱤᱨᱟᱹᱢ ᱥᱚᱨᱮᱱ,ᱪᱩᱸᱦᱟᱸᱴ ᱢᱚᱭᱩᱨᱵᱷᱚᱸᱡᱽ ᱾ 

 ᱥᱟᱨᱦᱟᱣ ᱠᱚ  >  ᱢᱟᱜᱟᱛ ᱢᱩᱨᱢᱩ ᱢᱟᱲᱚᱛᱤ ᱢᱩᱨᱢᱩ ᱪᱟᱸᱫᱚᱣᱟ,ᱵᱟᱞᱚᱠᱨᱟᱢ ᱵᱟᱥᱠᱮ ᱡᱷᱤᱱᱟᱺᱭ,ᱵᱟᱹᱞᱟᱹᱭ ᱴᱩᱰᱩ ᱯᱟᱥᱱᱟ,ᱵᱟᱜᱟᱭ ᱦᱟᱸᱥᱫᱟᱜ ᱢᱩᱫᱽᱨᱟᱹᱡᱩᱲᱤ,ᱥᱩᱱᱫᱚᱨ ᱢᱚᱦᱚᱱ ᱥᱚᱨᱮᱱ ᱩᱢᱤᱨᱫᱟ,ᱜᱩᱞᱟᱹᱨᱟᱢ ᱢᱩᱨᱢᱩ  ᱪᱚᱱᱫᱚᱱᱯᱩᱨ,ᱥᱚᱱᱟᱛᱚᱱ ᱢᱟᱹᱨᱰᱤ ᱡᱷᱤᱱᱟᱺᱭ,ᱥᱩᱠᱨᱟ ᱢᱟᱦᱟᱞᱤ ᱦᱟᱹᱛᱤᱢᱟᱰᱟ ᱥᱟᱶ ᱟᱭᱢᱟ ᱢᱚᱭᱩᱨᱵᱷᱚᱸᱡᱽ ᱨᱤᱱ ᱦᱚᱲ ᱠᱚ ᱛᱟᱦᱮᱸᱭᱟᱸ ᱾ ᱱᱩᱠᱩ ᱡᱚᱛᱚ ᱢᱚᱭᱩᱨ ᱵᱷᱚᱸᱡᱽᱨᱤᱱ ᱦᱚᱲ ᱜᱮ ᱾ ᱵᱷᱩᱵᱚᱱᱮᱥᱚᱨ ᱨᱤᱱ ᱟᱭᱢᱟ ᱱᱟᱞᱦᱟ ᱡᱚᱝ ᱦᱚᱲ ᱦᱚᱸ ᱥᱮᱞᱮᱫ ᱠᱚ ᱛᱟᱦᱮᱸᱭᱟ ᱧᱩᱛᱩᱢ ᱵᱟᱝ ᱵᱟᱰᱟᱭ ᱠᱷᱟᱹᱛᱤᱨ ᱵᱟᱝ ᱚᱞ ᱞᱮᱱᱟ ᱾

 ᱫᱚᱥᱟᱨ   >  
ᱥᱟᱱᱛᱟᱲᱤ ᱯᱟᱹᱨᱥᱤᱭᱟᱱ ᱠᱚᱣᱟᱜ ᱫᱚᱥᱟᱨ ᱩᱥᱟᱹᱫ ᱫᱩᱲᱩᱵ ᱫᱚ ᱢᱛ.᱒᱑ ᱾ ᱑᱑ ᱾ ᱒᱐᱑᱙ ᱥᱟᱹᱨᱫᱤ ᱢᱟᱦᱟ ᱳᱰᱤᱥᱟ ᱨᱟᱡᱽᱜᱟᱲ ᱵᱷᱩᱵᱚᱱᱮᱥᱚᱨ ᱯᱚᱱᱚᱛ ᱫᱚᱨᱵᱟᱨ ᱥᱟᱢᱟᱝ ᱨᱮ ᱦᱩᱭ ᱞᱮᱱᱟ ᱾ 
 ᱠᱷᱚᱡᱽ ᱫᱚ   > ᱳᱰᱤᱥᱟ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱞᱮᱠᱷᱟ ᱥᱤᱫ ᱯᱟᱹᱨᱥᱤ ᱢᱟᱹᱱ , ᱒᱐᱐᱗ ᱨᱮ ᱟᱹᱪᱩ ᱟᱠᱟᱱ ᱢᱟᱪᱮᱫ ᱠᱚ ᱪᱟᱹᱠᱨᱤ ᱨᱮ ᱨᱤᱦᱤᱴ ᱠᱟᱠᱚ , ᱪᱟᱹᱠᱨᱤ ᱧᱟᱢᱚᱜ ᱵᱤᱱᱤᱰ ᱠᱚᱨᱮ ᱥᱟᱱᱛᱟᱲᱤ ᱥᱮᱞᱮᱫᱚᱜ ᱢᱟ ᱾
 ᱟᱹᱜᱭᱩᱨ ᱠᱚ   > ᱥᱩᱱᱟᱹᱨᱟᱢ ᱥᱚᱨᱮᱱ ᱵᱟᱶᱥᱚ ᱠᱩᱴᱤᱭᱟ ᱢᱚᱭᱩᱨᱵᱷᱚᱡᱽ , ᱵᱤᱨᱟᱢ ᱥᱚᱨᱮᱱ ᱪᱩᱦᱟᱺᱴ ᱢᱚᱭᱩᱨ ᱵᱷᱚᱸᱡᱽ ᱾
 ᱥᱟᱨᱦᱟᱣ ᱠᱚ   > ᱢᱟᱜᱟᱛ ᱢᱩᱨᱢᱩ , ᱢᱟᱲᱚᱛᱤ ᱢᱩᱨᱢᱩ ᱪᱟᱸᱫᱷᱚᱣᱟ ᱢᱚᱭᱩᱨᱵᱷᱚᱸᱡᱽ , ᱵᱟᱞᱚᱠᱨᱟᱢ ᱵᱟᱥᱠᱮ ᱡᱷᱤᱱᱟᱹᱭ , ᱵᱟᱜᱟᱭ ᱦᱟᱸᱥᱫᱟᱜ ᱢᱩᱫᱽᱨᱟᱹᱡᱩᱲᱤ ᱢᱚᱭᱩᱨᱵᱷᱚᱸᱡᱽ ᱵᱟᱹᱞᱟᱹᱭ ᱴᱩᱰᱩ ᱯᱟᱥᱱᱟ ᱨᱟᱭᱨᱚᱝᱯᱩᱨ , ᱫᱟᱹᱠᱷᱤᱱ ᱢᱩᱨᱢᱩ ᱰᱤᱜᱤᱨᱤ ᱯᱟᱹᱦᱤ ᱵᱟᱞᱤᱥᱚᱨ , ᱜᱩᱞᱟᱹᱨᱟᱢ ᱢᱩᱨᱢᱩ ᱪᱚᱸᱫᱚᱱᱯᱩᱨ , ᱥᱩᱱᱫᱚᱨ ᱢᱚᱦᱚᱱ ᱥᱚᱨᱮᱱ ᱩᱢᱤᱨᱫᱟ ᱢᱚᱭᱩᱨᱵᱷᱚᱸᱡᱽ , ᱨᱟᱢᱚ ᱢᱩᱨᱢᱩ , ᱚᱱᱚᱱᱛᱚ ᱵᱟᱥᱠᱮ , ᱥᱚᱦᱚᱫᱮᱵ ᱵᱟᱥᱠᱮ ᱩᱢᱤᱨᱫᱟ ᱢᱚᱭᱩᱨᱵᱷᱚᱸᱡᱽ ᱾ ᱟᱨᱠᱚ ᱫᱚ ᱥᱟᱱᱛᱟᱲᱤ ᱮᱠᱟᱰᱮᱢᱤ ᱥᱟᱱᱛᱟᱲᱤ ᱪᱮᱫᱮᱫ ᱥᱮᱢᱞᱮᱫ ,  ᱟᱥᱮᱠᱟ , ᱪᱟᱸᱜᱟ ᱟᱥᱮᱠᱟ , ᱯᱷᱟᱹᱜᱩᱱ ᱵᱮᱣᱨᱟ ᱠᱟᱹᱢᱤᱭᱟᱺ ᱮᱢᱟᱱ ᱥᱚᱦᱚᱫ ᱠᱚ ᱛᱟᱦᱮᱸ ᱠᱟᱱᱟ , ᱧᱩᱢ ᱵᱟᱝ ᱵᱟᱰᱟᱭ ᱛᱮ ᱵᱟᱝ ᱥᱟᱞᱟᱜ ᱟᱠᱟᱱᱟ ᱾

 ᱢᱛ ᱒᱔ ᱾ ᱐᱘ ᱾ ᱒᱐᱑᱙  

ᱯᱩᱭᱞᱩ ᱞᱮᱠᱟᱛᱮ ᱥᱤᱧᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱡᱟᱢᱫᱟ ᱢᱩᱞᱩᱠ ᱩᱞᱤᱰᱤᱤ ᱯᱩᱭᱞᱩ ᱵᱤᱨᱫᱟ.ᱜᱟᱲᱨᱮ ᱜᱚᱬᱮᱥ ᱵᱚᱝᱜᱟ ᱢᱩᱪᱟ.ᱫ ᱮᱱᱟ ᱾ ᱡᱟᱦᱟᱸ ᱛᱤᱱᱟᱜ ᱴᱟᱠᱟᱠᱚ ᱠᱚᱭ ᱞᱮᱱᱟ ᱚᱱᱟ ᱠᱚᱫᱚ ᱠᱚ ᱨᱩᱣᱟᱲ ᱠᱟᱫ ᱛᱟᱠᱚᱣᱟ ᱾ ᱚᱱᱟ ᱠᱟᱢᱤ ᱫᱚ ᱥᱩᱱᱫᱚᱨ ᱢᱚᱦᱚᱱ ᱦᱮᱢᱵᱽᱨᱚᱢ ᱟ.ᱭᱩᱨᱛᱮ ᱦᱩᱭ ᱞᱮᱱᱟ ᱾

 ᱢᱛ ᱒ ᱾ ᱙ ᱾ ᱒᱐᱑᱙  

ᱢᱟ.ᱦᱤᱛ ᱒ ᱾ ᱙ ᱾ ᱒᱐᱑᱙ ᱦᱤᱞᱚᱜ ᱠᱷᱚᱱ ᱩᱯᱮᱱᱫᱽᱨᱚ ᱱᱟᱛᱷ ᱢᱟᱨᱟᱝ ᱵᱤᱨᱫᱟ.ᱜᱟᱲ ᱱᱚᱲᱜᱚᱡᱟ ᱨᱮ ᱥᱟᱱᱛᱟᱲᱤ ᱯᱟ.ᱨᱥᱤ ᱱᱟᱦᱟᱜ ᱥᱤᱧᱚᱛ ᱯᱟ.ᱨᱥᱤ ᱞᱮᱠᱟᱛᱮ ᱦᱟᱛᱟᱣ ᱮᱱᱟ ᱾ ᱚᱞᱚᱜ ᱜᱤᱫᱽᱨᱟᱠᱚ ᱠᱚ ᱥᱟᱱᱛᱟᱲᱤ ᱛᱮ ᱚᱞᱚᱜ ᱨᱮᱱᱟᱜ ᱫᱟᱣ ᱠᱚ ᱧᱟᱢᱟ ᱾ ᱛᱟᱦᱮᱸ ᱠᱟᱛᱮ ᱠᱚ ᱢᱩᱪᱟ.ᱫ ᱞᱟᱫ-ᱟ ᱾ ᱚᱞᱚᱜ ᱜᱤᱫᱽᱨᱟ ᱟᱨ ᱴᱚᱴᱷᱟ ᱠᱚᱨᱤᱱ ᱥᱟᱱᱛᱟᱲ ᱠᱚ ᱟ.ᱰᱤ ᱠᱚ ᱨᱟ.ᱥᱠᱟ. ᱮᱱᱟ ᱾

 ᱒ ᱾ ᱙ ᱾ ᱒᱐᱑᱙  

ᱥᱤᱧᱚᱛ ᱫᱤᱥᱚᱢ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱟᱥᱜᱳᱵᱤᱱᱫᱽᱯᱩᱨ ᱯᱟᱠᱟᱲ ᱫᱮᱣᱥᱚᱲ ᱟᱞᱢᱟ ᱥᱚᱸᱥᱟ ᱟ.  ᱛᱩ ᱵᱤᱨᱫᱟ.ᱜᱟᱲᱨᱮ ᱢᱛ ᱒ ᱾ ᱙ ᱾ ᱒᱐᱑᱙  ᱜᱚᱬᱮᱥ ᱵᱚᱝᱜᱟ ᱡᱚᱠᱷᱟᱜ ᱪᱚᱸᱦᱚᱸᱴ ᱜᱤᱫᱽᱨᱟ.ᱪᱟᱸᱫᱽᱨᱟᱭ ᱠᱤᱥᱠᱩᱣᱟᱜ ( ᱨᱟᱫᱷᱟᱠᱟᱱᱛᱚ ᱠᱤᱥᱠᱩ ) ᱰᱷᱮᱠᱚᱡ ᱫᱟᱜ  ᱵᱟᱵᱽᱬᱮ ᱵᱟᱭ ᱟᱛᱟᱝ ᱞᱮᱫ-ᱟ ᱾ ᱵᱟᱵᱽᱬᱮ ᱟᱡᱛᱮ ᱰᱷᱮᱠᱚᱡ ᱫᱟᱜᱛᱮ ᱮᱱᱟᱭ ᱵᱚᱝᱜᱟᱭᱟ ᱾ ᱤᱱᱟ. ᱦᱤᱞᱚᱜ ᱩᱱᱤ ᱜᱤᱫᱽᱨᱟ. ᱦᱟᱜ ᱢᱚᱱᱮ ᱟ.ᱰᱤ ᱵᱟ.ᱲᱤᱡ ᱮᱱᱟ ᱾ ᱫᱚᱥᱟᱨ ᱥᱮᱨᱢᱟ ᱫᱚ ᱵᱚᱝᱜᱟ ᱨᱮᱭ ᱢᱮᱥᱟᱜ ᱪᱚᱝ ᱵᱟᱝᱪᱚᱝ ᱾ 

 ᱒᱐᱑᱙  

᱑-ᱥᱤᱧᱚᱛ ᱫᱤᱥᱚᱢ ᱟ.ᱱᱟ.ᱨᱤ ᱨᱮᱱᱟᱜ
ᱫᱷᱟᱯ ᱓᱕ ᱟᱨ ᱓᱗᱐ ᱫᱚ ᱚᱪᱚᱜ ᱮᱱᱟ ᱾ ᱚᱱᱟ ᱫᱚ ᱡᱚᱢᱩ ᱟᱨ ᱠᱟᱥᱢᱤᱨ ᱯᱚᱱᱚᱛ ᱞᱟ.ᱜᱤᱫ ᱛᱟᱦᱮᱸ ᱠᱟᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱢᱟ.ᱱ ᱱᱚᱨᱮᱱᱫᱽᱨᱚ ᱢᱩᱫᱤᱭᱟᱜ ᱟ.ᱭᱩᱨ ᱛᱮ ᱦᱩᱭ ᱦᱩᱭ ᱥᱟ.ᱛ ᱞᱮᱱᱟ ᱾

᱒-ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱥᱚᱲᱚᱠ ᱟᱨ ᱢᱚᱴᱚᱨ ᱜᱟ.ᱰᱤ ᱟ.ᱱᱟ.ᱨᱤ ᱟ.ᱨᱩ ᱮᱱᱟ ᱾ ᱚᱱᱟ ᱟ.ᱱᱟ.ᱨᱤ ᱫᱚ ᱢᱛ.᱑ ᱾ ᱙ ᱾᱒᱐᱑᱙ ᱠᱷᱚᱱ ᱠᱟ.ᱢᱤ ᱮᱱᱟ ᱾

᱓-ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱑᱔ ᱜᱚᱴᱟᱝ ᱦᱚᱱᱚᱛ ᱨᱮ ᱯᱮᱥᱟ ᱟ.ᱱᱟ.ᱨᱤ ᱞᱟᱜᱟᱣᱜ-ᱟ ᱢᱮᱱᱛᱮ ᱳᱰᱤᱭᱟ. ᱱᱤᱣᱡᱽ ᱯᱮᱯᱟᱨ "ᱫᱷᱚᱨᱤᱛᱨᱤ" ᱨᱮ ᱢᱛ. ᱑᱖ ᱾ ᱙ ᱾ ᱒᱐᱑᱙ ᱨᱮ ᱯᱟᱨᱥᱟᱞ ᱥᱚᱫᱚᱨ ᱞᱮᱱᱟ ᱾

᱔-ᱳᱰᱤᱥᱟ ᱥᱚᱨᱠᱟᱨᱟᱜ ᱡᱩᱫᱟ ᱩᱛᱷᱱᱟᱣ ᱢᱟᱰᱣᱟ (ᱥᱣᱚᱛᱚᱱᱛᱨᱚ ᱩᱱᱱᱚᱭᱚᱱ ᱯᱚᱨᱤᱥᱚᱫ) ᱦᱚᱛᱮᱛᱮ ᱥᱟᱱᱛᱟᱲ ᱠᱚ ᱮᱲᱮ ᱠᱟᱛᱮ ᱥᱟᱱᱛᱟᱲᱤ ᱰᱤᱠᱥᱚᱱᱟᱨᱤ ᱳᱰᱤᱭᱟ. ᱪᱤᱠᱤ ᱛᱮ ᱪᱷᱟᱯᱟ ᱞᱮᱫ-ᱟ ᱾ ᱱᱚᱶᱟ ᱫᱚ ᱥᱟᱱᱛᱟᱲᱤ ᱯᱟ.ᱨᱥᱤ ᱞᱟ.ᱜᱤᱫ ᱫᱚ ᱮᱨᱮ ᱠᱟᱱᱟ ᱾

᱕- ᱢᱛ. ᱑ ᱾ ᱑᱐ ᱾ ᱒᱐᱑᱙ ᱟ.ᱫᱤ ᱵᱟ.ᱥᱤ ᱦᱚᱨᱤᱡᱚᱱ ᱟ.ᱱᱟ.ᱨᱤ ᱢᱟᱨᱮᱱᱟᱜ ᱞᱮᱠᱟᱜᱮ ᱛᱟᱦᱮᱸ ᱮᱱᱟ ᱢᱮᱱᱛᱮ ᱥᱤᱧᱚᱛ ᱢᱟᱦᱟᱢᱟ.ᱱ ᱥᱩᱯᱨᱤᱢ ᱠᱳᱨᱴ ᱮ ᱢᱮᱱ ᱥᱟ.ᱨᱤ ᱠᱮᱫ-ᱟ ᱾ ᱱᱚᱶᱟ ᱫᱚ ᱢᱛ.᱒ ᱾ ᱑᱐ ᱾ ᱒᱐᱑᱙  ᱨᱮᱱᱟᱜ ᱯᱨᱚᱢᱮᱭᱚ ᱳᱰᱭᱟ ᱯᱮᱯᱚᱨ ᱑᱕ ᱥᱟᱦᱴᱟ ᱨᱮ ᱪᱷᱟᱯᱟ ᱥᱚᱫᱚᱨ ᱞᱮᱱᱟ ᱾

᱖-ᱢᱛᱹ ᱒᱕ ᱾ ᱑᱐ ᱾ ᱒᱐᱑᱙ ᱥᱮᱥᱟᱭ ᱨᱮ ᱢᱟᱱᱚᱛᱟᱱ ᱜᱤᱨᱤᱥ ᱪᱚᱱᱫᱽᱨᱚ ᱢᱩᱨᱢᱩ ᱛᱟᱹᱠᱤᱱ ᱛᱟᱞᱢᱟ ᱥᱚᱨᱠᱟᱨ ᱡᱟᱢᱩ ᱠᱟᱥᱢᱤᱨ ᱨᱤᱱᱤᱡ ᱞᱮᱯᱴᱱᱟᱱᱴ ᱜᱳᱵᱷᱚᱨᱱᱳᱨ ᱢᱮᱱᱛᱮ ᱠᱚ ᱪᱷᱟᱹᱴᱭᱟᱨ ᱠᱮᱫᱮᱭᱟ ᱾ ᱢᱟᱹᱱ ᱢᱩᱨᱢᱩ ᱟᱜ ᱡᱟᱱᱟᱢ ᱚᱲᱟᱜ ᱫᱚ ᱥᱤᱧᱚᱛ ᱫᱤᱥᱚᱢ , ᱳᱰᱤᱥᱟ ᱯᱚᱱᱚᱛ , ᱢᱚᱭᱩᱨᱵᱷᱚᱸᱡᱽ  ᱦᱚᱱᱚᱛ , ᱵᱮᱸᱛᱞᱩᱴᱤ ᱯᱟᱠᱟᱲ , ᱵᱮᱸᱛᱞᱩᱴᱤ ᱯᱤᱲ ,ᱠᱷᱩᱲᱤᱥᱳᱲ ᱟᱹᱛᱩᱨᱮ , ᱢᱟᱹᱱ ᱵᱷᱟᱜᱽᱵᱚᱛ ᱢᱩᱨᱢᱩ ᱟᱨ ᱢᱟᱹᱱᱤᱡ ᱯᱟᱨᱵᱚᱛᱤ ᱢᱩᱨᱢᱩ ᱦᱚᱯᱚᱱ ᱠᱟᱱᱟᱭ ᱾ ᱮᱨᱟ ᱛᱟᱹᱠᱤᱱ ᱫᱚ ᱥᱢᱤᱛᱟ ᱠᱩᱠᱲᱟ { ᱵᱟᱵᱽᱬᱮ } ᱦᱚᱯᱚᱱ ᱨᱳᱦᱚᱱ ᱢᱩᱨᱢᱩ ᱦᱚᱯᱚᱱ ᱮᱨᱟ ᱨᱩᱪᱤᱠᱟ ᱢᱩᱨᱢᱩ ᱵᱚᱭᱦᱟ ᱠᱚ ᱥᱤᱠᱤᱥ ᱢᱩᱨᱢᱩ ᱥᱤᱵᱚ ᱱᱟᱨᱟᱭᱚᱬ ᱢᱩᱨᱢᱩ ᱢᱚᱱᱳᱡ ᱢᱩᱨᱢᱩ ᱫᱤᱞᱤᱯ ᱢᱩᱨᱢᱩ ᱥᱚᱨᱳᱡᱽ ᱢᱩᱨᱢᱩ ᱡᱚᱛᱚᱨᱮ ᱖ ᱵᱚᱭᱦᱟ ᱾ ᱱᱤᱛ ᱫᱚ ᱵᱮᱸᱛᱞᱩᱴᱤ ᱠᱚᱞᱮᱡᱽ ᱡᱟᱯᱟᱜ ᱨᱮᱞ ᱞᱮᱵᱚᱞ ᱠᱨᱚᱥᱤᱝ ᱥᱩᱨ ᱤᱸᱫᱤᱨᱟ ᱱᱚᱜᱚᱨ ᱢᱤᱫ ᱫᱚᱞᱟᱱ ᱚᱲᱟᱜ ᱨᱮ ᱢᱮᱱᱟᱜ ᱠᱚᱣᱟ ᱾

᱗- ᱢᱛᱹ ᱓᱑ ᱑᱐ ᱒᱐᱑᱙ ᱦᱤᱞᱚᱜ ᱢᱟᱱᱚᱛᱟᱱ ᱜᱤᱨᱤᱥ ᱪᱚᱱᱫᱽᱨᱚ ᱢᱩᱨᱢᱩ ᱡᱟᱢᱩ ᱠᱟᱥᱢᱤᱨ ᱨᱤᱱᱤᱡ ᱯᱩᱭᱞᱩ ᱡᱚᱜᱚ ᱯᱚᱱᱚᱛ ᱜᱚᱝᱠᱮ ᱞᱮᱠᱟᱛᱮ ᱠᱤᱨᱭᱟᱹᱭ ᱟᱛᱟᱝ ᱠᱮᱫ-ᱟ ᱾ [ ᱯᱩᱭᱞᱩ ᱛᱟᱞᱢᱟ ᱯᱚᱱᱚᱛ ᱡᱟᱢᱩ ᱠᱟᱥᱢᱤᱨ ᱥᱤᱧᱚᱛ ᱟᱹᱱᱟᱹᱨᱤ ᱓᱗᱐ ᱛᱷᱚᱠ ᱚᱪᱚᱜ ᱞᱮᱱᱟ ᱒᱐᱑᱙ ᱥᱮᱥᱟᱭ ᱨᱮ  ]

᱘- ᱢᱛ.᱒᱓-᱒᱔ ᱱᱚᱵᱷᱮᱢ ᱵᱚᱨ ᱒᱐᱑᱙ ᱧᱩᱦᱩᱢ-ᱥᱤᱸᱜᱤ ᱢᱟᱦᱟ ᱨᱮ ᱓᱒ ᱟᱱᱟᱜ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱥᱮᱢᱞᱮᱫᱟᱜ ᱦᱮᱞᱢᱮᱞ ᱳᱰᱤᱥᱟ ᱵᱷᱩᱵᱚᱱᱮᱥᱚᱨ ᱨᱮᱱᱟᱜ ᱨᱚᱵᱤᱱᱫᱨᱚ ᱢᱚᱸᱰᱚᱯ ᱨᱮ ᱦᱩᱭ ᱥᱟᱹᱛ ᱞᱮᱱᱟ ᱾ ᱢᱟᱨᱟᱝ ᱯᱮᱲᱟ ᱞᱮᱟᱛᱮ ᱢᱟᱹᱱ ᱳᱰᱤᱥᱟ ᱥᱤᱨᱟᱹ ᱢᱚᱱᱛᱨᱤ ᱱᱚᱵᱤᱱ ᱯᱚᱴᱱᱟᱭᱮᱠ ᱛᱤᱠᱤᱱ ᱠᱤᱱ ᱡᱤᱡ ᱥᱟᱹᱜᱩᱱ ᱞᱮᱫ-ᱟ ᱾

᱙-ᱢᱛ.᱘.᱑᱒.᱒᱐᱑᱙ ᱫᱚ ᱫᱤᱥᱚᱢ ᱫᱚᱨᱵᱟᱨ ᱨᱮ ᱟᱨ ᱢᱛ.᱑᱐.᱑᱒.᱒᱐᱑᱙ ᱫᱚ ᱯᱚᱱᱚᱛ ᱫᱚᱨᱵᱟᱨ ᱨᱮ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱵᱟᱨᱭᱟ ᱟᱹᱱᱟᱹᱨᱤ ᱨᱮᱵᱮᱱ ᱯᱟᱨᱚᱢ ᱟᱠᱟᱱᱟ ᱾ ᱚᱱᱟᱠᱤᱱ ᱟᱹᱱᱟᱹᱨᱤ ᱫᱚ ᱦᱩᱭᱩᱜ ᱠᱟᱱᱟ ᱥᱤᱴᱤᱡᱮᱱ ᱟᱢᱮᱱᱰᱢᱮᱱᱴ ᱵᱤᱞ ᱟᱨ ᱱᱮᱥᱱᱟᱞ ᱨᱮᱡᱤᱥᱴᱨᱮᱥᱚᱱ ᱳᱯ ᱥᱤᱴᱤᱡᱮᱱᱥᱤᱯ ᱾

᱑᱐-᱑᱗ᱟᱱᱟᱜ ᱯᱟᱹᱨᱥᱤ ᱢᱟᱦᱟ ᱢᱟᱱᱟᱣ ᱟᱹᱰᱤ ᱨᱟᱹᱥᱠᱟᱹ ᱢᱟᱢᱟᱣ ᱦᱩᱭ ᱮᱱᱟ ᱾ ᱵᱮᱱᱟ ᱯᱟᱹᱴᱤᱭᱟᱹ ᱟᱹᱛᱩᱨᱮ ᱾

᱑᱑-ᱦᱮᱢᱚᱱᱛᱚ ᱥᱚᱨᱮᱱ ᱢᱛ.᱒᱙ ᱑᱒ ᱒᱐᱑᱙ ᱦᱤᱞᱚᱜ ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱟᱸᱰ ᱯᱚᱱᱚᱛ ᱨᱤᱱᱤᱡ ᱑᱓ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱭᱟᱭ ᱦᱟᱛᱟᱣ ᱠᱮᱫ-ᱟ ᱾ ᱚᱱᱟ ᱢᱟᱬᱟᱝ ᱨᱮ ᱒᱐᱑᱓ ᱡᱩᱞᱟᱹᱭ ᱠᱷᱚᱱ ᱒᱐᱑᱔ ᱰᱤᱥᱮᱢᱵᱚᱨ ᱨᱮ ᱥᱤᱨᱟ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾
᱑᱒-᱒᱐᱑᱙ ᱰᱤᱥᱮᱢᱵᱚᱨ ᱓᱑ ᱪᱤᱱ ᱫᱤᱥᱚᱢ ᱨᱮ ᱠᱚᱨᱳᱱᱟ ᱟᱡᱟᱨ ᱮᱛᱚᱦᱚᱵ ᱞᱮᱱᱟ ᱾

 COVID-19 [ᱠᱳᱵᱷᱤᱰ-᱑᱙] 
 ᱾ ᱫᱷᱟᱹᱨᱛᱤ ᱨᱮ ᱵᱚᱛᱚᱨᱟᱱ ᱟᱡᱟᱨ , ᱠᱚᱨᱳᱱᱟ ᱵᱷᱟᱹᱭᱤᱨᱟᱥ ᱟᱡᱟᱨ ᱪᱤᱱ ᱫᱤᱥᱚᱢ ᱨᱮᱱᱟᱜ ᱩᱦᱟᱱ ᱵᱟᱡᱟᱨ ᱨᱮ ᱯᱟᱨᱪᱟᱣ ᱞᱮᱱᱟ ᱾

 ᱑᱒ ᱾ ᱐᱑ ᱾ ᱒᱐᱒᱐ ᱨᱮ ᱡᱚᱞᱚᱱ 
᱑-᱒᱐᱒᱐ ᱢᱟᱨᱪ ᱑᱓ ᱨᱮ ᱳᱰᱤᱥᱟ ᱨᱮ *ᱠᱚᱨᱳᱱᱟ* ᱟᱡᱟᱨ ᱢᱚᱦᱟ ᱢᱟᱨᱤ ᱢᱮᱱᱛᱮ ᱪᱷᱟᱹᱴᱭᱟᱹᱨ ᱞᱮᱱᱟ ᱾
 ᱢᱛᱹ᱒᱒ ᱾ ᱓ ᱾ ᱒᱐᱒᱐ 
ᱳᱰᱤᱥᱟᱨᱮ ᱠᱚᱨᱳᱱᱟ ᱞᱟᱹᱜᱤᱫ ᱦᱚᱲ ᱠᱚᱨᱯᱷᱤᱣ [ᱡᱚᱱᱚᱛᱟ ᱠᱚᱨᱯᱷᱤᱣ]ᱢᱛ.᱒᱒ ᱾ ᱓ ᱾ ᱒᱐᱒᱐ ᱥᱤᱸᱜᱤ ᱢᱟᱦᱟ ᱦᱤᱞᱚᱜ ᱾
 ᱥᱤᱧᱚᱛ ᱥᱤᱧ ᱫᱩᱣᱟᱨ 
ᱢᱛ.᱒᱔ ᱾ ᱓ ᱾ ᱒᱐᱒᱐ ᱵᱟᱞᱮ ᱢᱟᱦᱟ ᱢᱛ.᱑᱔ ᱾ ᱔ ᱾ ᱒᱐᱒᱐ ᱵᱟᱞᱮ ᱢᱟᱦᱟ ᱫᱷᱟᱹᱨᱤᱡ ᱵᱷᱟᱨᱚᱛ ᱥᱤᱧ ᱫᱩᱣᱟᱨ ᱫᱚᱥᱟᱨ ᱫᱷᱟᱣ ᱢᱛᱹ ᱑᱕ ᱾ ᱔ ᱾  ᱒᱐᱒᱐ ᱠᱷᱚᱱ ᱢᱛᱹ ᱐᱓ ᱾ ᱕ ᱾ ᱒᱐᱒᱐ ᱡᱷᱟᱹᱨᱤᱡ [ᱞᱚᱠ ᱰᱟᱣᱱ] ᱾
ᱢᱛ.᱑᱔ ᱐᱔ ᱵᱟᱵᱟ ᱥᱟᱦᱮᱵᱽ ᱰᱨ.ᱵᱷᱤᱢ ᱨᱟᱣ ᱟᱢᱵᱮᱫᱽᱠᱚᱨ ᱡᱟᱱᱟᱢ ᱢᱟᱦᱟ ᱾

 ᱥᱟᱨᱱᱟ ᱫᱷᱚᱨᱚᱢ 

ᱢᱛ.᱑᱑ ᱾ ᱑᱑ ᱾ ᱒᱐᱒᱐ ᱥᱮᱥᱟᱭ ᱨᱮ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱡᱷᱟᱨᱠᱷᱚᱰ ᱯᱚᱱᱚᱛ ᱨᱮ ᱥᱤᱨᱟᱹ ᱢᱚᱱᱛᱨᱤ ᱢᱱ. ᱦᱮᱢᱚᱱᱛᱚ ᱥᱚᱨᱮᱱ ᱥᱟᱨᱱᱟ ᱟᱹᱫᱤᱵᱟᱹᱥᱤ ᱫᱷᱚᱠᱚᱢ ᱵᱤᱞ ᱯᱚᱱᱚᱛ ᱫᱚᱨᱵᱟᱨ ᱨᱮᱭ ᱥᱩᱦᱤ ᱥᱟᱹᱨᱤ ᱠᱮᱫ-ᱟ ᱾
ᱥᱟᱹᱠᱷᱭᱟᱹᱛ